नवजोत कौर ने बॉय कट लुक के फोटो शेयर किए, पिछले महीने हुआ था कैंसर का ऑपरेशन
Navjot Kaur Stage 2 Invasive Cancer Chemotherapy : पंजाब प्रदेश कांग्रेस कमेटी के पूर्व अध्यक्ष नवजोत सिंह सिद्धू की पत्नी डॉ. नवजोत कौर ने कैंसर पीड़ित होने के बाद अन्य के दर्द को जाना है। उन्होंने अपने लंबे बालों को कटवा, उन्हें दान कर दिया।
पंजाब प्रदेश कांग्रेस कमेटी के पूर्व अध्यक्ष नवजोत सिंह सिद्धू की पत्नी डॉ. नवजोत कौर ने कैंसर पीड़ित होने के बाद अन्य के दर्द को जाना है। उन्होंने अपने लंबे बालों को कटवा, उन्हें दान कर दिया। अपने बॉय कट की लुक को शेयर करते हुए उन्होंने लोगों को भी अपने बाल दान करने के लिए कहा, ताकि कोई जरूरतमंद कैंसर मरीज सस्ती विग प्राप्त कर सकें।
डॉ. नवजोत कौर ने ट्विटर पर अपनी पोस्ट को शेयर करते हुए कहा- चीजों को नाले में फेंकना दूसरों के लिए बहुत मायने रखता है। मैंने अभी अपने लिए प्राकृतिक बालों की विग की कीमत के बारे में पूछताछ की, जिसकी मुझे दूसरी कीमोथेरेपी के बाद आवश्यकता होगी, लगभग 50,000 से 70,000 रुपए। इसलिए मैंने एक कैंसर रोगी के लिए अपने बाल दान करने का फैसला किया क्योंकि अधिक दान का मतलब है सस्ती विग...
बीते माह हुआ कैंसर का ऑपरेशन
डॉ. नवजोत कौर ने बीते माह ही अपना कैंसर का ऑपरेशन करवाया है। उनका कैंसर दूसरे स्टेज पर था। उन्होंने ऑपरेशन से पहले अपने पति नवजोत सिंह सिद्धू के लिए पोस्ट को भी शेयर किया था।
कीमोथेरेपी के बाद झड़ने लगेंगे बाल
दरअसल, डॉ. नवजोत कौर की अब कीमोथेरेपी की जानी है। दूसरी कीमोथेरेपी में उनके बाल झड़ने शुरू हो जाएंगे। जिसके लिए उन्हें विग की आवश्यकता होगी। डॉ. नवजोत कौर लिखती हैं कि उन्होंने जब अपने लिए प्राकृतिक विग के बारे में सर्च करना शुरू किया तो वे 50 से 70 हजार रुपए में मिल रही थी। जिसके बाद उन्हें कैंसर मरीजों का दर्द समझ आया।